《望城坡去偏桥十里》
明代·江源

望城坡上望偏桥，城郭差参物色饶。千涧浮花春水碧，万山推色晓烟消。

利名客子来还去，风雨鸡声莫复朝。今日登临重回首，乡关迢递雁书遥。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。